CELEX: 62016CN0507
Language: fi
Date: 2016-09-26 00:00:00
Title: Asia C-507/16: Ennakkoratkaisupyyntö, jonka Administrativen sad Sofia-grad (Bulgaria) on esittänyt 26.9.2016 – Еntertainment Balgaria System ЕООD v. Direktor na Direktsia ”bzhalvane i danachno-osiguritelna praktika” – Sofia

28.11.2016   
            
            
               FI
            
            
               Euroopan unionin virallinen lehti
            
            
               C 441/13
            
         
      Ennakkoratkaisupyyntö, jonka Administrativen sad Sofia-grad (Bulgaria) on esittänyt 26.9.2016 – Еntertainment Balgaria System ЕООD v. Direktor na Direktsia ”bzhalvane i danachno-osiguritelna praktika” – Sofia
      (Asia C-507/16)
      (2016/C 441/16)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Administrativen sad Sofia-grad
      
         Pääasian asianosaiset
      
      
         Kantaja: Еntertainment Balgaria System ЕООD
      
         Vastaaja: Direktor na Direktsia ”bzhalvane i danachno-osiguritelna praktika” – Sofia
      
         Ennakkoratkaisukysymykset
      
      
                  1)
               
               
                  Onko direktiivin 2006/112 (1) 214 artiklaa tulkittava siten, että verovähennysoikeuden yhteydessä on annettava arvonlisäverovelvolliseksi rekisteröintitapauksille eri merkityksiä, tai onko se esteenä sille, että rekisteröintitapauksille on annettu jäsenvaltioissa eri merkityksiä, kuten ZDDS:n 97a §:ssä ja 70 §:n 4 momentissa?
               
            
                  2)
               
               
                  Onko direktiivin 2006/112 168 artiklan a alakohtaa ja 169 artiklan a alakohtaa tulkittava siten, ettei henkilöllä, joka on rekisteröitynyt direktiivin 214 artiklan 1 kohdan e alakohdan mukaisesti, ole oikeutta vähentää laskussa mainittua veroa vastaanottamistaan, verovelvollisten muista jäsenvaltioista suorittamista palveluista, jos se käyttää näitä palveluja palvelujen suorittamiseen muissa jäsenvaltioissa ja vähennysoikeuden käytön muut sisältöä ja menettelyä koskevat vaatimukset täyttyvät?
               
            
                  3)
               
               
                  Onko direktiivin 2006/112 168 artiklan a alakohtaa ja 169 artiklan a alakohtaa tulkittava siten, että ne ovat esteenä ZDDS:n 70 §:n 4 momentin kaltaiselle kansalliselle säännökselle, jonka mukaan direktiivin 214 artiklan 1 kohdan d tai e alakohdan nojalla mutta ei direktiivin 214 artiklan 1 kohdan a alakohdan nojalla arvonlisäverovelvolliseksi rekisteröidyllä henkilöllä ei ole verovähennysoikeutta missään olosuhteissa?
               
            
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).